**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

ผลศีลผลทานนี้ คู่กัน

ผลทานอื่นอื่นอัน ประกอบด้วย

ผลศีลอเนกนันต์ นับเนื่อง

ทำนุบำรุงฉ้วย ส่งเข้านฤพาน

จึ่งเมตตาแก่สัตว์สิ้น ทั้งหลาย

ผลแผ่กรุณาราย ทั่วหน้า

จึ่งจะดับจิตหาย อาฆาต

ตาม**พระปรมัตถ์๑**อ้า อรรถอ้างทางธรรม

รูปรสกลิ่นเสียงสิ้น ทั้งหลาย

ฆานโสตจักษุหมาย จิตรู้

จิตจึ่งระส่ำระสาย กลายกลับ

หลงเพื่อสัมผัสรู้ รุ่มเร้ากามคุณ

**อินทรีย์ทั้งหก๒**โอ้ อนิจจัง

ระงับจิตใจระวัง จึ่งได้

พระกรรมฐานจึ่งบัง ควรเกิด

ศีลสามเป็นยอดไซร้ พิลาศล้ำงามจริง

๑ ชื่อพระอภิธรรมปิฎก ในที่นี้อาจหมายถึงเอาคำว่า ปรมัตถธรรม คือ ธรรม

ชั้นสูง ธรรมที่ให้คุณประโยชน์ต่อผู้ปฏิบัติสูงสุด

๒ อินทรีย์ทั้งหกหรืออายตนะภายใน ได้แก่ ตา หู จมูก สิ้น กาย ใจ